作者：田为
词牌/韵律：惜黄花慢

paragraphs: 雁空浮碧，印晓月，露洗重阳天气。
望极楼外，淡烟半隔疏林，掩映断桥流水。
黄金篱畔白衣人，更谁会、渊明深意。
晚风底。
落日乱鸿，飞起无际。
情多对景凄凉，念旧赏，步屐登高迢递。
兴满东山，共携素手持杯，劝泛玉浆云蕊。
此时霜鬓欲归心，谩老尽、悲秋情味。
向醉里。
免得又成憔悴。